CELEX: 62020CA0531
Language: fi
Date: 2022-04-28 00:00:00
Title: Asia C-531/20: Unionin tuomioistuimen tuomio (kymmenes jaosto) 28.4.2022 (ennakkoratkaisupyyntö, jonka on esittänyt Bundesgerichtshof – Saksa) – NovaText GmbH v. Ruprecht-Karls-Universität Heidelberg (Ennakkoratkaisupyyntö – Immateriaalioikeudet – Direktiivi 2004/48/EY – 3 artikla – Teollis- ja tekijänoikeuksien noudattamisen varmistamiseksi tarvittavia toimenpiteitä, menettelyjä ja oikeussuojakeinoja koskeva yleinen velvoite – 14 artikla – Kohtuullisten ja oikeasuhteisten oikeudenkäyntikulujen käsite – Patenttiasiamies – Kansallisella tuomioistuimella ei ole mahdollisuutta arvioida oikeudenkäynnin hävinneen asianosaisen maksettavaksi tulevien oikeudenkäyntikulujen kohtuullisuutta ja oikeasuhteisuutta)

20.6.2022   
            
            
               FI
            
            
               Euroopan unionin virallinen lehti
            
            
               C 237/9
            
         
      Unionin tuomioistuimen tuomio (kymmenes jaosto) 28.4.2022 (ennakkoratkaisupyyntö, jonka on esittänyt Bundesgerichtshof – Saksa) – NovaText GmbH v. Ruprecht-Karls-Universität Heidelberg
      (Asia C-531/20) (1)
      
      (Ennakkoratkaisupyyntö - Immateriaalioikeudet - Direktiivi 2004/48/EY - 3 artikla - Teollis- ja tekijänoikeuksien noudattamisen varmistamiseksi tarvittavia toimenpiteitä, menettelyjä ja oikeussuojakeinoja koskeva yleinen velvoite - 14 artikla - Kohtuullisten ja oikeasuhteisten oikeudenkäyntikulujen käsite - Patenttiasiamies - Kansallisella tuomioistuimella ei ole mahdollisuutta arvioida oikeudenkäynnin hävinneen asianosaisen maksettavaksi tulevien oikeudenkäyntikulujen kohtuullisuutta ja oikeasuhteisuutta)
      (2022/C 237/11)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesgerichtshof
      
         Pääasian asianosaiset
      
      
         Kantaja: NovaText GmbH
      
         Vastaaja: Ruprecht-Karls-Universität Heidelberg
      
         Tuomiolauselma
      
      Teollis- ja tekijänoikeuksien noudattamisen varmistamisesta 29.4.2004 annetun Euroopan parlamentin ja neuvoston direktiivin 2004/48/EY 3 ja 14 artiklaa on tulkittava siten, että ne ovat esteenä sellaiselle kansalliselle lainsäädännölle tai sen tulkinnalle, jonka mukaan tuomioistuin, jossa on vireillä kyseisen direktiivin soveltamisalaan kuuluva menettely, ei voi ottaa asianmukaisesti huomioon kussakin sen käsiteltävänä olevassa asiassa siihen liittyviä erityispiirteitä voidakseen arvioida, ovatko oikeudenkäynnin voittaneelle asianosaiselle aiheutuneet oikeudenkäyntikulut kohtuullisia ja oikeasuhteisia.
      
         (1)  EUVL C 28, 25.1.2021.